CELEX: 31996D0752
Language: el
Date: 1996-11-25 00:00:00
Title: 96/752/ΕΚ, ΕΚΑΧ, Ευρατόμ: Απόφαση του Συμβουλίου και της Επιτροπής της 25ης Νοεμβρίου 1996 σχετικά με τη σύναψη ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου

Avis juridique important

|

31996D0752

96/752/ΕΚ, ΕΚΑΧ, Ευρατόμ: Απόφαση του Συμβουλίου και της Επιτροπής της 25ης Νοεμβρίου 1996 σχετικά με τη σύναψη ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου  

Επίσημη Εφημερίδα αριθ. L 344 της 31/12/1996 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ της 25ης Νοεμβρίου 1996 σχετικά με τη σύναψη ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου (96/752/Ευρατόμ, ΕΚΑΧ, ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,τη γνώμη του Ευρωπαϊκού Κοινοβουλίου (1),τη σύμφωνη γνώμη του Συμβουλίου και μετά από διαβούλευση με τη συμβουλευτική επιτροπή ΕΚΑΧ και την ομόφωνη συμφωνία του Συμβουλίου,την έγκριση που δόθηκε από το Συμβούλιο δυνάμει του άρθρου 101 της συνθήκης για την ίδρυση της Ευρωπαϊκής Κοινότητας Ατομικής Ενέργειας,Εκτιμώντας ότι, εν αναμονή της έναρξης ισχύος της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, ενεργούντων στα πλαίσια της Ευρωπαϊκής Ένωσης, αφενός, και της Δημοκρατίας της Σλοβενίας, αφετέρου, που υπεγράφη στο Λουξεμβούργο, στις 10 Ιουνίου 1996, είναι σκόπιμο να εγκριθεί η ενδιάμεση συμφωνία για το εμπόριο και τα συνοδευτικά μέτρα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου,ΑΠΟΦΑΣΙΖΟΥΝ:Άρθρο 1Εγκρίνονται, εξ ονόματος της Ευρωπαϊκής Κοινότητας Άνθρακα και Χάλυβα, της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, η ενδιάμεση συμφωνία για το εμπόριο και τα συνοδευτικά μέτρα, μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου, και τα πρωτόκολλα και οι δηλώσεις που επισυνάπτονται στην τελική πράξη (2).Τα κείμενα των συμφωνιών, τα συνημμένα πρωτόκολλα και η τελική πράξη επισυνάπτονται στην παρούσα απόφαση.Άρθρο 2Ο Πρόεδρος του Συμβουλίου καταθέτει, καθ'όσον αφορά την Ευρωπαϊκή Κοινότητα, τις πράξεις κοινοποίησης που προβλέπουν οι συμφωνίες. Ο Πρόεδρος της Επιτροπής καταθέτει τις εν λόγω πράξεις κοινοποίησης, καθ'όσον αφορά την Ευρωπαϊκή Κοινότητα Άνθρακα και Χάλυβα και την Ευρωπαϊκή Κοινότητα Ατομικής Ενέργειας.Βρυξέλλες, 25 Νοεμβρίου 1996.Για το ΣυμβούλιοΟ ΠρόεδροςD. SPRINGΓια την ΕπιτροπήΟ ΠρόεδροςJ. SANTER(1) ΕΕ αριθ. C 362 της 2. 12. 1996.(2) Η Σλοβενία δεν είναι ακόμη σε θέση να ολοκληρώσει τις διαδικασίες έγκρισης. Σύμφωνα με το άρθρο 51, η συμφωνία τίθεται σε ισχύ την πρώτη ημέρα του δεύτερου μήνα μετά την ανακοίνωση στο Γενικό Γραμματέα του Συμβουλίου ότι ολοκληρώθηκε η διαδικασία αυτή. Ανακοίνωση της ημερομηνίας αυτής δημοσιεύεται στην Επίσημη Εφημερίδα. Εφόσον, όμως, η Σλοβενία ανακοίνωσε στο Γενικό Γραμματέα του Συμβουλίου ότι θα εφαρμόσει τη συμφωνία σε προσωρινή βάση από 1ης Ιανουαρίου 1997, το Συμβούλιο και η Επιτροπή αποφάσισαν ότι η συμφωνία θα εφαρμόζεται προσωρινά και στην Κοινότητα από 1ης Ιανουαρίου 1997.